Diari Oficial de la Generalitat Valenciana


Sumari del DOGV 2542, del 03-07-1995 (1995/835258)

ACORD de 19 de juny de 1995, del Govern Valencià, pel qual es declara la urgent ocupació dels béns i drets afectats per la línia elèctrica d'alta tensió a 132 kV entre l'ET Benidorm-Nord i la línia Benidorm-la Nucia.
------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   2542

Data del DOGV
:   03-07-1995

Secció del DOGV
:   ALTRES DISPOSICIONS

Número del document
:   1995/835258


Data del document
:   19-06-1995

Organisme emissor
:   Conselleria d'Indústria, Comerç i Turisme

Tipus de document
:   Acord

ACORD de 19 de juny de 1995, del Govern Valencià, pel qual es declara la urgent ocupació dels béns i drets afectats per la línia elèctrica d'alta tensió a 132 kV entre l'ET Benidorm-Nord i la línia Benidorm-la Nucia.   
El Govern Valencià, en la reunió del dia 19 de juny de 1995, adoptà l'acord següent:  
Iberdrola, SA ha sol·licitat de la Conselleria d'Indústria, Comerç i Turisme amb data 10 de maig de 1994, la concessió dels beneficis d'expropiació forçosa i imposició de servitud de pas i la declaració d'urgent ocupació de béns i drets afectats per l'establiment d'una línia aèria trifàsica d'alta tensió de 132 kV, entre l'ET Benidorm-Nord i la línia Benidorm-la Nucia, al terme municipal de Benidorm (Alacant).  
La sol·licitud se formula a l'empara del que es disposa en l'article 31 del Decret 2619/1966, de 20 d'octubre, pel qual es desenvolupa la Llei 10/1966, de 18 de març, sobre expropiació forçosa i servitud de pas per a instal·lacions d'energia elèctrica.  
La línia de referència va ser autoritzada i declarada d'utilitat pública en concret per la Resolució de la Direcció General d'Indústria i Energia de data 13 de juliol de 1992 (BOE 5 d'agost de 1992).  
Tramés l'expedient pel Servei Territorial d'Indústria i Energia d'Alacant, d'acord amb el que es disposa en la Llei 10/1966, de 18 de març, i el reglament per a l'aplicació, aprovat per Decret 2619/1966, de 20 d'octubre, es va sotmetre a informació pública la relació de propietaris i béns afectats, i es va publicar en el diari «Información» de 16 de febrer de 1995, en el Butlletí Oficial de la Província d'Alacant de 17 de març de 1995 i en el Butlletí Oficial de l'Estat de 1 d'abril de 1995.  
Durant el termini concedit van comparèixer en l'expedient el Sr. Ildefonso Sánchez Delgado, el Sr. Enrique Pérez Fernández i el Sr. Antonio Sola Ibarra, la Sra. Josefa Orts y Bosch, i van sol·licitar en síntesi el desviament de la línia o la modificació del traçat soterrani.  
Traslladats aquests escrits a Iberdrola, SA, aquesta informà que el desviament que es proposa comporta l'afecció de nous propietaris i edificacions existents i que el traçat soterrani en passar per zona no urbana resulta improcedent, argument que es considera suficient per a fonamentar la desestimació de les al·legacions presentades.  
Justificada la urgent ocupació en la necessitat de millorar i mantenir el servei en les condicions reglamentàries i alhora ampliar la capacitat de la xarxa de distribució per a poder atendre la demanda de Benidorm i la seu zona d'influència amb la deguda garantia, a proposta del conseller de Indústria, Comerç i Turisme, el Govern Valencià  
ACORDA:  
Declarar la urgent ocupació dels béns i drets afectats per la servitud de pes de la línia aèria trifàsica d'alta tensió de 132 kV, entre l'ET Benidorm-Nord i la línia Benidorm-la Nucia, en el terme municipal de Benidorm (Alacant), als efectes previstos en la Llei 10/1966, de 18 de març, d'Expropiació Forçosa i Servitud de Pas per a Instal·lacions Elèctriques, i en el seu reglament, aprovat per Decret 2619/1966, de 20 d'octubre.  
Els béns i drets afectats per aquest acord, situats al terme municipal de Benidorm, són els que figuren en la relació de propietaris que es publicà per a informació pública en el diari «Información» de 16 de febrer de 1995, en el Butlletí Oficial de la Província d'Alacant de 17 de març de 1995 i en el Butlletí Oficial de l'Estat de 1 d'abril de 1995. [95/5159]  
Contra aquest acord, que posa fi a la via administrativa, podrà interposar-se, després de la comunicació preceptiva al Govern Valencià, un recurs contenciós administratiu davant la Sala Contenciosa Administrativa del Tribunal Superior de Justícia de la Comunitat Valenciana, en el termini de dos mesos comptadors a partir del dia de la notificació o publicació d'aquest acord en el Diari Oficial de la Generalitat Valenciana, de conformitat amb el que estableixen els articles 48, 109.c) i 110.3 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú, i els articles 37.1, 57.2.f) i 58 de la Llei Reguladora de la Jurisdicció Contenciosa Administrativa (disposicions addicio-nals dècima i onzena de la citada Llei 30/1992), sense perjudici del fet que els interessats puguen exercir qualsevol altre recus que estimen oportú.  
València, 19 de juny de 1995  
El conseller secretari del Govern Valencià  
LUIS BERENGUER FUSTER